text: [{"text_idx": "#000000", "text": "Semengan Made\u0301 Gondrong suba nyiup kopi, misi ngulik hape\u0301, ngalih orta ane\u0301 ada di WA-ne\u0301 lan mukak pisbuk. Kulik-kulik limane\u0301 mene\u0301k tuun. Buka tusing ada gegae\u0301n rasane\u0301. Nye\u0301n sing demen buka ke\u0301to? Mara kedat suba ada kopi, suba ada nasi lebeng. Aget pesan idupne\u0301. Ye\u0301n tetep ke\u0301to, kayang buin telun tusing ada anak luh ane\u0301 nolih. Ngujang dadi ke\u0301to? Nye\u0301n kodag sesai ngayahin jelema buka ke\u0301to."}, {"text_idx": "#000001", "text": "Tiang ngadanin Made\u0301 Gondrong krana bokne\u0301 lantanganga. Ia meled apang cara seniman kone\u0301. Tiang mablekis, kade\u0301nanga senimane\u0301 makejang mabok gondrong. Seniman apa ke\u0301to nagih ayahin doge\u0301n? Ipidan tusing mabok gondrong, sesukat maan nepukin anak muani mabok lantang lantas ento tuutina. Aba-abaan anak le\u0301n kade\u0301nanga nyak patuh melahne\u0301. Lengitne\u0301 mambuh ngrananyang bokne\u0301 tusing nyak melah dadine\u0301, samben, buka mine\u0301 maduk. Ke\u0301wala, ia demen buka ke\u0301to."}, {"text_idx": "#000004", "text": "Mirib suba wanengan mamunyah, jani magenti agem-ageman. Timpal paturu sekeha jongkok makejang matakon-takon, \u201cDadi mabading jani gumine\u0301? I Gondrong magenti bikas. Sing lakar maan matayuban.\u201d"}, {"text_idx": "#000005", "text": "\u201cSuba orahang, peteng lemahe\u0301 bisa ngranayang magenti. Ipidan demen matayuban jani demen ngulik sastra.\u201d"}, {"text_idx": "#000007", "text": "\u201cOm Swastyastu,\u201d ke\u0301to ia matur teke\u0301n manggala pasramane\u0301. Ia ngorahang tatujonne\u0301 lakar mlajahang awakne\u0301 dadi manusa. Manusa ane\u0301 nawang kajatian manusa. Demen gati manggala pasramane\u0301 krana sayan liu ane\u0301 demen mlajahang de\u0301we\u0301kne\u0301. Orahina apang anut tata titi di pasraman. Abesik, apang bangun semengan, apang bangun satonde\u0301n matanaine\u0301 makenyah uli kangin, ping dua, tusing dadi naar sarwa mambekan apang naar kacang-kacangan. Tusing dadi mamati-mati."}, {"text_idx": "#000008", "text": "Mirib baan meledne\u0301 mlajahang awakne\u0301, tuutina doge\u0301n. Di kenehne\u0301 dong suba matungkas krana suba biasa bangun madundunin, suba biasa masagiang kopi mara bangun, suba biasa napetang nasi lebeng. Ia manggutan, lantas orahina sig timpalne\u0301 ane\u0301 sedek mlajahang awak. Ia bengong tusing nawang apa. peluhne\u0301 pesu. \u201cMiih malah pesan mai. Ke\u0301ne\u0301 paplajahanne\u0301,\u201d ke\u0301to ia ngrieng. \u201cAh lakar adeng-adengin. Sina nyak neket anang abedik.\u201d"}, {"text_idx": "#000009", "text": "Mirib mula pajalan karma. Ia nyak magenti laksana. Nyidaang semengan bangun satonde\u0301n matanaine\u0301 endag. Nyidaang tusing naar be\u0301, tusing buka ane\u0301 dugasne\u0301 ipidan. Demen nayub tuak lan ane\u0301 ngamunyahin."}, {"text_idx": "#000010", "text": "Baan makelo suba di pasraman, meled masi ia mulihne\u0301. Ia morahan lakar nelokin me\u0301me\u0301ne\u0301. Manggala pasramane\u0301 maangin mulih, sake\u0301wala apang inget mawali buin. Ia manggutan. Demen atine\u0301 lakar nepukin me\u0301me\u0301ne\u0301."}, {"text_idx": "#000011", "text": "Neked jumah, me\u0301me\u0301ne\u0301 kendel gati. Prajani gae\u0301nanga be\u0301 siap makuah ane\u0301 mula dedemenane\u0301 ipidan. \u201cMadaar malu De\u0301. Suba kagae\u0301nang be\u0301 siap makuah. Dedeman Made\u0301.\u201d"}, {"text_idx": "#000012", "text": "\u201cSing Me\u0301. Tiang jani suba suud naar be\u0301. Sing dadi naar ane\u0301 buka ke\u0301to.\u201d"}, {"text_idx": "#000013", "text": "\u201cJukut doge\u0301n gae\u0301nang Me\u0301, apang medikang dosan tiange\u0301. Ye\u0301n enu demen naar be\u0301, dosane\u0301 ento macihna enu liu. Tiang suba tusing dadi kena buka ke\u0301to.\u201d"}, {"text_idx": "#000018", "text": "Me\u0301me\u0301ne\u0301 bengong nglah sentana tuah abesik lantas jani nagih nyulinggihin dadi brahmacarya. \u201cSing dadi durian De\u0301? Ane\u0301 jejehin me\u0301me\u0301 nyanan di subane\u0301 Made\u0301 nyulinggihin mara makita ngante\u0301n? Pragatang malu pula-paline\u0301 di grehasta mara nyemak gegae\u0301ne\u0301 ento.\u201d"}, {"text_idx": "#000019", "text": "\u201cSing putung dadine\u0301. Me\u0301me\u0301 nglah tuah Made\u0301 doge\u0301n. Jani, Made\u0301 lakar nyulinggihin. To ayah-ayahane\u0301 di banjar, di kawitan, apabuin di de\u0301sa, nye\u0301n lakar ngentinin?\u201d"}, {"text_idx": "#000020", "text": "\u201cYe\u0301n suba nyulinggihin, tusing kaiket baan adat Me\u0301.\u201d"}, {"text_idx": "#000025", "text": "Timpalne\u0301 ane\u0301 ajaka leket ipidan sing nyautin. Jejeh gambara."}]